সাফিয়া সুলতান
সাফিয়া সুলতান (উসমানীয় তুর্কি: صفیه سلطان; আনু. ১৫৫০ – ১৬১৯) ছিলেন সুলতান তৃতীয় মুরাদের প্রথম ও প্রধান হাসেকি এবং সুলতান তৃতীয় মুহাম্মদের মা এবং প্রথম আহমেদ ও প্রথম মুস্তাফার দাদী হিসেবে উসমানীয় সাম্রাজ্যের ভালিদে সুলতান। সাফিয়ে উসমানীয় সাম্রাজ্যে নারীদের সালতানাত নামে পরিচিত যুগের প্রতাপশালী সুলতানাদের একজন ছিলেন। তিনি উসমানীয় সাম্রাজ্যের সাতজন সুলতান ও তাঁদের শাসনকাল প্রত্যক্ষ করার সুযোগ পান:প্রথম সুলাইমান, দ্বিতীয় সেলিম, তৃতীয় মুরাদ, তৃতীয় মুহাম্মদ, প্রথম আহমেদ, প্রথম মুস্তাফা এবং দ্বিতীয় উসমান।